Ke eng fa batho ba le bantsi ba ba buelelang thuto ya gore go ile ga nna le diphetogo tse dikgolo mo ditsheding ba gatelela gore e boammaaruri? Richard Lewontin, yo e leng mmueledi yo mogolo wa thuto eno o ne a kwala gore baitsesaense ba le bantsi ba ikemiseditse go amogela dilo tsa saense tse di se nang bosupi ka gonne “ba dumela fela mo dilong tse ba di bonang mme ga ba dumele gore lobopo le dilo tsotlhe tse di mo go lone di nnile gone ka ntlha ya maatla mangwe a a sa bonaleng.” Baitsesaense ba le bantsi ga ba batle le go akanyetsa kgang ya gore go ka tswa go na le Motlhami mongwe yo o botlhale ka gonne jaaka Lewontin a kwadile, “ga re batle le go akanya gore go ka tswa go na le Modimo.”30 9. Lorato lwa mmatota lo tla re tlhotlheletsa go dira eng?